
	1.
	Rīkojuma projekts
2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
	Priekšlikums
           Rīkojuma projekta 2. punkts paredz uzdevumu Iekšlietu ministrijai sagatavot un iesniegt Finanšu ministrijā pieprasījumu par līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”. Ņemot vērā, ka likumprojekts “Par valsts budžetu 2023. gadam un budžeta ietvaru 2023., 2024. un 2025. gadam” vēl nav pieņemts, Iekšlietu ministrijai ir jāiesniedz atbilstošu priekšlikumu likumprojekta “Par valsts budžetu 2023. gadam un budžeta ietvaru 2023., 2024. un 2025. gadam” izskatīšanai Saeimā 2.lasījumā, atbilstoši precizējot Ministru kabineta rīkojuma projekta 2. punktu.

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
             Vēršam uzmanību, ka atbilstoši Ministru kabineta 2023. gada 13. janvāra sēdes protokola Nr. 2 1. § 2. punktam, Iekšlietu ministrijai ir atbalstīts papildu finansējums 2023. gadam prioritārā pasākuma “Atlīdzības nodrošināšana amatpersonām (darbiniekiem) saistībā ar situāciju uz Latvijas Republikas - Krievijas Republikas un Baltkrievijas Republikas valsts robežas” īstenošanai 682 393 euro apmērā, līdz ar to lūdzam papildināt anotācijas 3. sadaļu, punktā “Cita informācija” norādot, ka 2023. gadā, pirms Iekšlietu ministrija pieprasīs finansējumu no budžeta 74. resora programmas 18.00.00 "Finansējums valsts drošības stiprināšanas pasākumiem", primāri izdevumus segs no šim mērķim Iekšlietu ministrijas budžetā paredzētā (ar prioritāro pasākumu piešķirtā) finansējuma.

